Quaestio ardua et difficilis
Cur penem cunnus, cur contra mentula cunnum
    Appetat, haec, vulgo iudice, causa facit:
Cum primos homines uda ex tellure Prometheus
    Confinxit, geminum non variavit opus.
Membra nec apposuit duplicem dirimentia sexum,
    Unde novum posset se reparare genus.
Mox cum non aliter naturae iura manerent,
    Discrevit propriis, corpora bina, notis.
Quippe puellari raptam de pectine carnem,
    Alterius mediis fixit in ingvinibus.
Inde suam partem semper locus ille requirit,
    Inde suum semper pars petit illa locum.
Versek